Държавен вестник, бр. 21, 2021 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  21
прилагането им. Член 47, ал. 2 и 3 се прилага 
съответно.
(3) Промяната в устава и в състава на упра-
вителния и на контролния орган се вписва 
в търговския регистър след представяне на 
одобрението на Комисията.
Номинална стойност на базисните експо-
зиции
Чл. 45. Номиналната стойност на базисните 
експозиции, предмет на една секюритизация, 
не може да е по-малко от 500 000 лв.
Управление
Чл. 46. (1) Членовете на управителния и 
на контролния орган на дружество за секю-
ритизация отделят достатъчно време, за да 
осигурят надлежното изпълнение на възло-
жените им функции и задължения.
(2) Управителният орган, съответно кон-
тролният орган на дружество за секюритиза-
ция, в зависимост от вътрешното разпределе-
ние на функциите и задълженията:
1. отговаря за ефективното и надеждно 
управление на дружеството в съответствие 
с нормативните изисквания, включително за 
подходящото разпределение на задълженията 
и отговорностите при определяне на организа-
ционната структура и за контрола за тяхното 
изпълнение, както и за предотвратяване и 
установяване на конфликтите на интереси;
2. одобрява и контролира изпълнението 
на стратегическите цели на дружеството и 
на стратегията относно риска и вътрешното 
управление;
3. осигурява целостта и непрекъснатото 
функциониране на системите за счетоводно 
и финансово отчитане, включително финан-
сови и оперативни контроли, и съответствие 
на дейността с нормативните изисквания и 
приложимите стандарти;
4. ръководи и контролира изпълнението на 
изискванията съгласно този дял и Регламент 
(ЕС) 2017/2402;
5. отговаря за упражняването на ефективен 
контрол спрямо висшия ръководен персонал;
6. отговаря за ефективността на системи-
те за управление в дружеството, като при 
необходимост предприема необходимите 
мерки за отстраняване на констатираните 
несъответствия;
7. при отчитане на естеството, обхвата и 
сложността на извършваната от дружеството 
дейност и на всички приложими нормативни 
изисквания приема, съответно одобрява, и 
контролира спазването на:
а) организационната структура на дружест- 
вото;
б) изискванията за знания, умения и опит 
на служителите в съответните звена на дру-
жеството;
в) разпределението на необходимите ре-
сурси за извършване на дейността;
г) политиката за възнагражденията на слу-
жителите на дружеството, която да насърчава 
отговорно бизнес поведение;
8. наблюдава и поне веднъж годишно 
оценява:
а) адекватността на стратегическите цели 
на дружеството относно извършването на 
дейността и нейното изпълнение;
б) ефективността на организацията и уп-
равлението на дружеството;
в) адекватността на политиката за възнаг- 
ражденията на служителите на дружеството;
9. при констатирани нарушения и несъот-
ветствия в случаите по т. 8 предприема мерки 
за тяхното отстраняване.
(3) Членовете на управителния и на кон-
тролния орган на дружество за секюритизация 
изпълняват функциите и задълженията си 
честно, почтено и независимо с цел извършване 
на точна собствена преценка на решенията на 
служителите, изпълняващи ръководни функ-
ции, и упражняване на ефективен контрол и 
наблюдение върху вземането на управленски 
решения.
(4) Членовете на управителния и на кон-
тролния орган на дружество за секюритиза-
ция трябва да не са осъждани за умишлено 
престъпление от общ характер и да са лица 
с добра репутация, с необходимите знания 
и умения, с квалификация и професиона-
лен опит, съответстващи на спецификата на 
осъществяваната от дружеството дейност и 
основните рискове, на които то е изложено 
или може да бъде изложено.
(5) Изискванията на ал. 3 и 4 се прилагат и 
за физическите лица, които са представители 
на юридически лица – членове на съвета на 
директорите на дружеството за секюритиза-
ция, както и за прокуристите на дружеството.
(6) Дружеството за секюритизация разпо-
лага с необходимите човешки и финансови 
ресурси, за да осигури първоначалното и 
текущото запознаване на членовете на упра-
вителните и контролните органи с дейността 
си, както и за обучението им.
(7) Членовете на управителния и на кон-
тролния орган на дружество за секюритизация 
имат достъп до информацията и документите, 
необходими за изпълнението на функциите и 
задълженията си.
(8) За установяване на обстоятелствата по 
ал. 4 дружеството за секюритизация представя 
за лицата по ал. 1 и 5: 
1. биографична справка;
2. копие на диплома за висше образование, 
придобито в Република България, съответно 
копие на диплома за висше образование, при-
добито във висше училище извън Република 
България, придружено с легализиран превод 
на дипломата;
3. други относими документи, включително 
препоръки.